Adewale Akinnuoye-Agbaje

Adewale Akinnuoye-Agbaje (s. 22. elokuuta 1967 Islington, Lontoo, Englanti) on englantilainen nigerialaistaustainen  näyttelijä, asianajaja ja entinen malli. Hän on näytellyt muun muassa televisiosarjoissa Kylmä rinki ja Lost, sekä elokuvissa Muumion paluu ja Medusan verkko.

 Lapsuus ja nuoruus 
Akinnuoye-Agbaje syntyi vuonna 1967 Lontoossa, jossa hänen nigerialaiset vanhempansa opiskelivat. Kun hän oli kuuden viikon ikäinen, hänen vanhempansa antoivat hänet valkoihoiselle työväen luokan pariskunnalle, joka asui Tilburyssa Essexissä. Kasvattivanhemmilla asui toisinaan ainakin kymmenen afrikkalaista lasta, myös Akinnuoye-Agbajen kaksi siskoa. Perheen isä oli kuorma-autonkuljettaja ja perheen toimeentulo oli niukkaa. Kodin ulkopuolella Adewale joutui pelkäämään väkivaltaa paikallisilta lapsilta, joita näiden vanhemmat kannustivat.

Akinnuoye-Agbajen ollessa kahdeksanvuotias hänen biologiset vanhempansa hakivat hänet ja veivät hänet mukanaan Nigeriaan. Hän ei osannut paikallista kieltä, ja häntä rangaistiin englannin puhumisesta. Pian hänet lähetettiin takaisin Tilburyyn.

Nigeriasta palattuaan Akinnuoye-Agbaje ymmärsi ensimmäisen kerran olevansa erilainen kuin valkoiset kasvattivanhempansa, jotka eivät olleet ottaneet huomioon hänen afrikkalaista taustaansa. Hän joutui puolustamaan itseään katuväkivallalta, ja teini-ikäisenä hän liittyi skinheadeihin välttyäkseen itse näiden hyökkäyksiltä.

Väkivaltaisen ja rikollisen käyttäytymisenä vuoksi 16-vuotias Akinnuoye-Agbaje lähetettiin sisäoppilaitokseen Surreyyn. Sisäoppilaitoksen olot olivat niin erilaiset aikaisempaan, että hän yritti itsemurhaa. Hän kuitenkin oppi hyväksymään itsensä ja lopulta valmistui lakiopinnoistaan Lontoon King’s Collegesta.

 Ura 
Ennen näyttelijänuraansa Akinnuoye-Agbaje työskenteli mallina Milanossa, josta muutti Los Angelesiin. Hänen ensimmäinen näyttelijän työnsä oli Dawn Pennin kappaleen ”No, No, No (You Don't Love Me)” musiikkivideolla. Samoihin aikoihin hän esiintyi Pet Shop Boysien videolla ”Jealousy”.

Akinnuoye-Agbaje tunnetaan HBO:n sarjasta Kylmä rinki, jossa hän esitti rikollista nimeltä Simon Adebisi, ja ABC:n selviytymisdraamasta Lost, jossa hän esitti Mr. Ekoa. Hän on ollut lukuisissa elokuvarooleissa aloitettuaan näyttelemisen vuonna 1994, ja onkin näytellyt hitti-elokuvissa, kuten Medusan verkko (2002), Congo (1995), Ace Ventura – luonto kutsuu (1995), Muumion paluu (2001) ja Get Rich or Die Tryin’ (2005).

 Yksityiselämä 
Akinnuoye-Agbaje on buddhalainen ja Arsenal FC:n fani.

Akinnuoye-Agbajella on neljä siskoa ja hän puhuu sujuvasti useita kieliä, mm. englantia, italiaa, jorubaa ja swahilia.

Akinnuoye-Agbaje pyysi Lostin käsikirjoittajia kirjoittamaan hänet ulos sarjasta, lähteäkseen takaisin Lontooseen hänen vanhempiensa kuoltua ja ohjatakseen siellä elokuvan.

 Filmografia 
Elokuvat Vuosi Suomenkielinen nimi Alkuperäinen nimi Rooli1995 Delta of Venus  The ClairvoyantCongo  Kahega Ace Ventura – luonto kutsuu  Ace Ventura: When Nature Calls  Hitu 1996 The Deadly Voyage  Emmanuel 1998  Legioonalainen  Legionnaire  Luther 2000 Enslavement: The True Story of Fanny Kemble  Joe 2001  Muumion paluu  The Mummy Returns  Lock-NahLip Service  Sebastion 2002  Medusan verkko  The Bourne Identity  Nykwana Wombosi 2004 Unstoppable  Junod2005  Rakkauden kaikki mausteet  The Mistress of Spices  KwesiOn the One  Bull SharkyGet Rich or Die Tryin’  Majestic 2009 G.I. Joe: The Rise of Cobra  Heavy Duty  2010 Faster  saarnaaja2011 Killer Elite  agenttiThe Thing  Derek Jameson2012 Best Laid Plans  JosephBullet to the Head  Morel2013 The Inevitable Defeat of Mister and Pete  PikeThor: The Dark World  Algrim / Kurse2014 Pompeji  AtticusAnnie  Nash 2015 Trumbo  Virgil BrooksConcussion  Dave Duerson 2016 Suicide Squad  Waylon Jones / Killer CrocTelevisio Vuosi Nimi Rooli Jaksot 1994  Red Shoe Diaries  opiskelija  ”Written Word” 1995  New York Undercover  Cliff Ramsey  ”Downtown Girl”1997  Fitz ratkaisee  John Doe  ”Madwoman” Kultaiset siivet  Odeku  ”Fallout” 1998  Linc’s  Winston Iwelu  ”Gangsta Rap” 1997–2000  Kylmä rinki  Simon Adebisi  32 jaksoa 2005–2006  Lost  Mr. Eko  27 jaksoa 2009  Monk  Samuel Waingaya  ”Mr. Monk and the Foreign Man” 2011  Strike Back  Tahir    2012  Hunted  Deacon Crane  2015  Game of Thrones  Malko   American Odyssey  Frank Majors    Major Lazer  Major Lazer  11 jaksoa

 Musiikkivideot 
”Love No Limit” – Mary J. Blige
”No, No, No” – Dawn Penn

 Lähteet 

 Aiheesta muualla 



Luokka:Englantilaiset näyttelijät
Luokka:Vuonna 1967 syntyneet
Luokka:Elävät henkilöt